## dachser_inteligent_logistics

Tlačová správa V Bratislave, 5. 12. 2019

**DACHSER rozširuje pobočku v Öhringene**

**DACHSER začal stavebné práce na rozšírení svojej pobočky v Öhringene. Do leta 2020 sa súčasný tranzitný terminál rozrastie o 3 500 m2. Taktiež ku kancelárskej budove pribudne nové poschodie, čím sa jej plocha zväčší o 600 m2. DACHSER do projektu investuje približne 9,5 miliónov euro.**

Pobočka DACHSERu v Öhringene je súčasťou európskej siete DACHSER od roku 2012 a je umiestnená na ideálnom mieste blízko nemeckej diaľnice A6. Pobočka prešla prvým veľkým rozšírením v roku 2015, kedy boli k existujúcemu tranzitnému terminálu pridané skladovacie priestory. Vylepšené zariadenie vtedy ponúklo zákazníkom kontraktnej logistiky skladový priestor pre zhruba 22 000 paliet na ploche 15 000 m2. Teraz, o štyri roky neskôr, nastal čas na nové rozšírenie. Marc-Oliver Bohlender, vedúci pobočky v Öhringen vysvetľuje: *"Predchádzajúce uvedenie skladu do prevádzky znamenalo ohromný krok vpred. V nasledujúcich rokoch rástol objem prepravených zásielok skoro o 10 % ročne a teraz je najvyšší čas na ďalšie rozšírenie našich kapacít."*

Tranzitný terminál, ktorý v súčasnosti zaberá 5 300 m2, bude rozšírený o ďalších 3 500 m2. Zároveň sa rozrastie počet odbavovacích brán z 38 na celkových 87. Okrem toho bude pridané poschodie k priľahlej kancelárskej budove, čím sa jej plocha zväčší o 600 m2. DACHSER Öhringen v súčasnosti zamestnáva približne 230 ľudí, ktorí zabezpečujú prepravu priemyselného tovaru po celej Európe. Mesačne sa tu odbaví približne 57 400 zásielok pri celkovom objeme 302 100 metrických ton ročne. Rozšírenie pobočky v Öhringen vytvorí 25 nových pracovných miest.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk